Tervetuloa Isännän pöydässä -ohjelmaan.
Tämänkertainen vieras on henkilö, -
joka tällainen ulospäin vaatimaton, -
mutta väkevä Jumalan mies.
Tervetuloa ohjelmaan Seppo Hietanen. - Kiitos.
Me tapasimme v. 2003 muistaakseni maaliskuussa, -
kun olimme eräässä NMKY: n seminaarissa.
Sen jälkeen samana vuonna TV7 lähti toimimaan.
Sä olet ollut meidän rinnalla kulkija ja tukija.
Olet paljon ollut rukousohjelmissa.
Lähdetään liikkeelle varhaislapsuudesta.
Missä kaupungissa synnyit ja millaiseen perheeseen?
Paikka on Lappeenranta, Iitiä. Siellä on tällainen Kukkolan kylä.
Siellä kun me tehtiin polkupyörän korjausta, -
niin ei tehty sitä muttereilla, vaan rautalangalla.
Sanottiin, että tehtiin Kukkolan pojan laitos.
Perheessä oli isä ja äiti.
Isä oli yrittäjä. Hänellä oli oma kuorma-auto. Äiti oli kotona.
Alkuun siinä oli yksi lehmäkin. Kesäisin oli lampaita ja tällaisia.
Syksyisin kasvatettiin yksi sika. Siitä saatiin jouluksi ruokaa.
Mulla on myös vanhempi veli. Ja oli...
12 ikävuoteen saakka kotona asui myös isän isä.
Siis keittiö ja tupa. - Siinä oli tupa ja kammari.
Asunto lämmitettiin puilla.
Puuntekoa kyllä riitti. Sen olen harjoitellut jo pienenä.
Tuossa mulla on siitä merkit.
Merkit tuli, kun isommat ihmiset sahasi justeerilla.
Kun otin puuta vastaan, niin tähän tuli merkki, -
että olen ollut töissä jo tosi nuorena.
Siellä vesi kannettiin ämpäreissä.
Vesi meni siihen suuntaan, mihin sitä kanto.
Kaivosta sisälle ja sisältä pois.
Miten koet lapsuuden näin jälkeenpäin?
Oliko se sellainen hyvä lapsuus?
Se oli sillä viisiin tosi kiva, -
kun järvelle oli matkaa vajaa puoli kilometriä, ja oli oma metsä, -
niin tehtiin itse kaikki jouskarit, keihäät ja seipäät.
Kaikki raaka-aineet saatiin omasta metsästä, ja ite tehtin.
Kesällä käytiin uimassa.
Omalla pellolla harvensin porkkanaa ja juureksia.
Perunat kasvatettiin. Se oli kuule tekemistä.
Nykynuoret eivät välttämättä uskoisi, -
mitä se elämä oli siihen aikaan. Silti se oli ihan hyvää.
Näin tää maailma muuttuu.
Koska järvi oli lähellä, niin tottakai siellä kalastettiin.
Ekaks ongella, ja sitten virvelillä.
Seurakunta piti siinä kesäleiriä.
En ollut itse siellä mukana, mutta iltaisin mentiin leirinuotiolle.
Se oli tosi hyvä, kun siellä laulettiin ja oli nuotio.
Tuli sellainen tosi hyvä olo.
Veneellä mentiin, ja illalla taas kotiin.
Miten ammatillisesti elämä lähti rakentumaan?
Miten kävit koulua, ja missä. Mitä alaa opiskelit?
Neljä ensimmäistä luokkaa oli tosi vaikeeta.
Vitosesta eteenpäin se alkoi kulkee.
Silloin oli kansakoulu 7 vuotta, ja kansalaiskoulu 1 vuosi.
Sen jälkeen ammattikoulu. Silloin olin 16 vuotias.
16-vuotiaana heti Kaukaan paperitehtaalle sorvariksi.
16-vuotiaana.
Tänä päivänä varmaan ei saisi mennä niin nuorena.
Siellä olin reilun vuoden töissä, -
ja lähdin sitten vapaaehtoisena armeijaan.
Entä armeijan jälkeen?
Armeijan jälkeen takaisin opiskelemaan tekniseen kouluun.
Sitten vuonna -72 mä olin ihan oikea teknikko 21-vuotiaana.
Mitä alaa opiskelit?
Se oli konerakennusta ja konstruktiotekniikkaa.
Kaksi ja kolme vuosiluokkien välissä -
olin Kaukaan paperitehtaalla suunnittelukonttorissa.
Näin siltä puolelta... - Kyllä.
Millaista sinun elämäsi oli, kun olit valmistunut teknikoksi?
Oliko seesteistä elämää silloin?
Siinä päähän pätkähti muuttaa varsinaiseen Suomeen, -
eli Turun seudulle ja Raisioon.
Siellä olin töissä pienessä insinööritoimistossa, -
jossa tehtiin kunnallisia puhdistuslaitteita.
Puhdistettiin juomavettä ja jätevettä.
Siellä pätkähti päähän, että lähden vielä opiskelemaan.
Kävin Turussa opiston, 4-vuotta.
Oliko uskonasioilla joku rooli elämässäsi?
Lapsuuden kodissa äidillä oli Raamattu, -
ja siellä kunnioitettiin Jumalaa.
Olen kunnioittanut Jumalaa, ja pienenä rukoillut Jumalaa.
Nyt jälkeenpäin ymmärrän, että en silloin ollut uudestisyntynyt, -
vaikka luulin, että se on kaikki tässä.
Elämässä tapahtui päivä, jolloin tämäkin asia lähti muuttumaan.
Kun olin 4 vuotta opiskellut Turussa, -
se oli vuosi -78, ja kuukausi sen jälkeen, -
niin 28.5.1978 kello 18-19 minusta tuli uskovainen mies.
Olin Turun jäähallissa Ylivainion Niilon kokouksessa rukousjonossa.
Siellä sain pelastusvarmuuden.
Sen jälkeen mun ei ole tarvinnut kysyä.
Raamatussa Johannes 3:3 lukee, -
"joka ei synny uudesti ylhäältä, ei voi nähdä Jumalan valtakuntaa"
Hokasin, että miksei kukaan ole kertonut minulle tätä aikaisemmin?
Ennen Ylivainion kokousta sulla oli joitakin kirjoja, -
joita ahmimalla luit, vaikka et ollut uskossa.
Käytkö sitä asiaa läpi?
Se oli 2-3 vuotta sitä ennen. Sanomalehdessä oli ilmoitus.
Se oli Stefanus-lähetys.
Sen kirjan nimi oli "Kristus rautaesiripun takana".
Tilasin sen kirjan. Luin sen ja tilasin myös muita kirjoja.
Kun niitä luin, niin totesin, -
että näillä ihmisillä on paljon, paljon enemmän.
He henkensä uhalla tunnustaa Jeesusta.
Mitä se otsikko tarkoitti sitten?
Mitä otsikolla "rautaesiripun takana" haluttiin kertoa?
Kirjan kirjoittaja on Richard Wurmbrand.
Hän oli ollut Romaniassa 14 vuotta vankeudessa yhteensä.
Sitten hänet ostettiin länteen.
Hän kirjoittaa kirjassa tosi rajua juttuja.
Sinäkin päivänä oli mun kaltaisia kristittyjä, -
jotka uskoivat Jeesukseen, pelkästään sitä varten vankeudessa.
Se on järkyttävä asia.
Ne kirjat eivät vielä tuoneet sinua uskon ratkaisuun, -
vaan tarkastelit asiaa kuin sivusta päin.
Se on aika erikoista. Mulla oli muitakin kirjoja.
Yhdessä kirjassa oli uskon rukous.
Kun rukoilet näin, niin sitten voit sanoa, että olet uskossa.
Luin ne monta kertaa, mutta silti en ollut niinku sisällä.
Se haku oli niinku päällä. Siellä jäähallissa sitten se täytty.
Miten analysoit tilannetta?
Sä luit ja halusit tulla, kun luit ne uskon rukoukset.
Et kuitenkaan uudesti syntynyt.
Sitten se tapahtui siellä kokouksessa.
Minkä takia nämä asiat menee näin?
Nyt kun jälkeenpäin tsekkaa ja ajattelee sitä, -
niin se voi olla sitä, -
että lapsuudessa uskonnollisuus niinku peitti sen.
Ettei niinku hokaa eikä näe.
En siihen mitään muuta syytä keksi.
Tartti olla elämässä rajoja, että joittenkin silmät aukeaa, -
ja Jumalan Pyhä Henki pääsee syvemmälle.
Eli sydän pääsi avautumaan parem- min, ja esteet häipyivät siinä.
Se on Jumalan asia. - Se on mielenkiintoista, -
että sitten kun on se pelastusvarmuus, niin se on.
Sitä ei tarvitse kysyä papilta eikä kylän lukkarilta, vaan se on.
Raamatun lukemisen jälkeen ymmärrän, -
että Jumalan Pyhä Henki vakuuttaa sen.
Jeesus on lähettänyt Pyhän Hengen.
Johannes 1:12 sanotaan, että kaikki, jotka ottivat hänet vastaan, -
hän antoi voiman tulla Jumalan lapsiksi.
Eli ihmisen täytyy tahtoa ottaa vastaan ihan koko sydämestään.
Kyllä mulla oli halu päällä, kun sinne kokoukseen menin, -
ja luin kirjoja.
Kerro vielä, mitä tapahtui, kun otit Jeesuksen elämääsi?
Kuvaa sitä, mitä kaikkea tapahtui.
Silloin oli aurinkoinen päivä.
Silloin auto kulki hyvin, kun läksin sieltä pois, -
että piti malttaa, ettei aja liian lujaa.
Ja äkkiä kertomaan...
Sinä kesänä olin siellä kaupungin kaduilla, -
kun rukouspiiri järjesti kokouksen Raision torilla 2 kertaa viikossa.
Silloin todistettin. Seurakunnassa oli tapa, -
että uskoontulleet todistaa uskosta Jeesukseen.
Se on varmaan ollut hyvä juttu.
Se vahvistaa ja lujittaa. On suun tunnustus.
Tuliko sulle hätä sieluista?
Sitä ihmettelin, kun oli kesän viimeinen torijuttu, -
niin se vetäjä antoi mikrofonin mulle, -
ja sanoi, että kerro nyt jotain. Ja, ja...
Muistan vieläkin, kun kerroin, että sitä varten ollaan täällä, -
että voit kuulla ja päästä Jumalan valtakuntaan sisään -
ja uskoa Jeesukseen.
Sait hyvin pian sen jälkeen Pyhän Hengen kasteen.
Se jano kasvoi ja kasvoi.
Kun ihmiset puhuivat Pyhän Hengen kasteesta, -
niin se oli seuraavan vuoden tammikuussa.
Tammikuussa seurakunnassa järjestettiin sitä varten päivät.
Siellä sitten tuli tämmönen... täräys.
Puhuin tosi lujaa. Pyhä Henki avasi.
Olen seurannut sinua sen verran tämän 10-vuoden aikana, -
että tiedän, että nimenomaan tämä armolahjoista tai -
kielillä puhuminen on ollut hyvin vahva elämässäsi.
Sitten myöskin niiden tulkitseminen.
Avaatko hieman tätä kielillä puhumista, -
ja sen vaikutusta ja merkitystä uskossa olemisessa?
Silloin alkuun, kun sain sen "tärähdyksen", -
niin puhuin sen yhden kerran. Mutta se kieli ei jääny päälle, -
että olisin voinut ottaa sen hyllystä ja alkaa puhuu.
Puolestani rukoillut mies sanoi, että hänellä on 7 tai 8 eri kieltä, -
ja hän voi valita hyllystä puhumansa kielen.
Ja laittaa sen takaisin, ja valita toisen kielen.
Katsoin ihan mykistyneenä, että "Vaude!"
Sitten kun olin syksyllä raamattukoulussa, -
niin Pyhä Henki antoi uuden voimalatauksen, -
ja sitten niin sanotusti kielet jäi päälle.
Mun täytyi harjotella sitä.
Autolla ajaessani ne oli niinku tavuja, yksittäisiä sanoja, -
ja se lähti mulla liikkeelle siten, -
että vaikka kokoustilanteessa mä puhuin tosi sujuvasti, vuolaasti.
Ja tuota...
Mitä enemmän sä puhut, niin sitä enemmän alat ymmärtää.
Kun alkaa puhua, niin sitä on sujuvampi puhua, kuin suomenkieltä.
Siis paljon sujuvampi.
Se kääntyikin niin päin, että alkaa ymmärtää sisältöä.
Se tulee niinku Jumalan puhe mulle itelle.
Ja se pitää minua pystyssä.
Sä kerroit siitä, kun oli joskus työn raskauttamia päiviä.
Viikonloppuna se ase oli tämä kielillä puhuminen.
Kyllä joo. Kun oli rankka työviikko.
Joskus oli 50-70 tuntia viikossa töitä, -
niin sitten perjantaina oli pikkuisen väsynyt.
Kun saunassa puhuu kielillä, -
ja kun Pyhä Henki kääntää sen siten päin, että sitä ymmärtää, -
niin se oli aivan uus mies... Vaude!
Miten rukous ja kaikki armolahjat -
ovat auttaneet arkisessa insinöörityössä?
No... Sehän on tietty jännää, -
että insinöörityössä vielä ei ole tullut patentteja, -
mutta niitä voi vielä tulla.
Mutta niin armolahjat insinöörityössä...
Tai yleensä rukous?
Joo. Se on tota...
Kun olin uskoontullut -
niin tottakai kerroin kollegoille kahviautomaatilla ja muualla, -
että olen uskossa Jeesukseen.
Kyllä siellä sellaisia oivalluksia tulee.
Joskus oli sellainen kieli, jonka sain. Rukoilin sitä.
Kun olin työmatkalla Etelä-Koreassa, -
niin kieli aktivoitui sillä, kun menin siihen maahan.
En rohjennut puhua sitä paperi- tehtaan neuvotteluhuoneessa, -
kun en tiennyt ymmärtävätkö he sitä.
Niinpä puhuin sitä keskellä yötä hotellihuoneessa.
Kyllä se kulkee koko ajan mukana, ja pitää miestä pystyssä.
Sulla on myöskin näitä...
Kun olet Herran kanssa vaeltanut työelämässä ja muualla, -
niin on ollut sellaisia tilanteita, tai elämässä on ollut tilanteita, -
joissa olet kokenut voimat vähentyneeksi.
Miten niissä Jumala on rohkaissut sinua?
No...
20-vuotta sitten elämässä oli tosi suuri epäonnistuminen.
Pian sen jälkeen -
Pyhä Henki alkoi puhumaan 4 spitaalisesta miehestä.
4 spitaalista miestä.
Etsin Raamatun hakuteoksista, että missä ne on Raamatussa.
Löysin: Toinen kuninkaiden kirja, luku 7.
Siellä on 4 spitaalista miestä. Niillä on elämä tosi ahtaalla.
He laski, että jos he jää kaupungin porteille, niin he kuolee.
Jos he menee kaupunkiin, jossa on ikään kuin omia juutalaisia, -
niin ei heitä oteta sillä vastaan - he kuolee myös siellä.
Siellä on nälänhätä, ei paljon ruokaa.
3. vaihtoehto eli 3. kuolema niin kuin ennakkoon oli, -
että he lähtee vihollisleiriin.
Kun lukee sitä Raamatun sanaa, -
niin kun he lähtivät liikkeelle hämärissä, -
niin nämä vihollisjoukot lähti kaikki paniikissa karkuun.
Siksi, koska Herra antoi kuulua sotajoukkojen töminää.
Ne niinku säikähti, että nyt tulee suuret joukot, -
vaikka sieltä lähti vain 4 spitaalista miestä kävelee.
Ne 4 spitaalista miestä ei edes tiennyt tästä.
Päästyään perille leiriin, he söivät sinne jätettyä ruokaa.
He meni seuraavaan leiriin, ottivat jätetyn kullan ja kätkivät sen.
Heille tuli tunne, että eivät voi pitää tätä omassa tiedossa, -
vaan heidän tulee kertoa tästä heidän omille.
Niin he menivät. Sen seurauksena koko kaupunki lähti liikkeelle, -
ja kaikilla oli ruokaa ja varusteita, -
koska vihollisjoukko oli jättänyt myös varusteet.
Mitä tämä avasi sinulle, kun luit tämän kuninkaitten kirjasta?
Kun mä itse oli ollut ahtaalla, -
niin pelkästään tää Raamatun sana -
piti mua - puoli vuotta, vuodenkin - pystyssä.
Tää on mun oma hurja rinnastus, -
että heikoin seurakunnassa voi olla avainhenkilö.
Että vaikka sulla olis minkälainen masis, mikä ahtaus päällä, -
ja vaihtoehtoina on pelkkiä huonoja vaihtoehtoja, -
niin siitä huolimatta Jumalan vinkkelistä sä voit olla henkilö, -
joka avaa ne solmut siinä seurakunnassa, yhteisössä.
Mutta eikö juuri tämä ns. ihmis- viisaus toimi toisella tavalla, -
vaan se katsoo ulkoisia osaamisia ja muita avuja, mitä tekee.
Ja ikään kuin jättää sen heikoimman lenkin sinne - unohtaa.
Niin se opillisesti varmaan on. Mullakin on mahiksia, -
kun mä oon käyny raamattukoulua vain 13 viikkoo.
Sieltä saatiin sellainen paperi, että on ollut mukana.
Rehtori sanoi, että olette valmistuneet ei-miksikään.
Just, mutta...
Jumala kouluttaa on tämä jokapäiväinen koulu.
Pyhä Henki on Jumala.
Raamattukoulussa mulle jäi sellainen hyvä oppi, -
että Jumala lähetti Jeesuksen. Jeesus tuli maan päälle.
Hän sovitti meidän kaikki synnit, sairaudet - jokaisen ihmisen.
Hän oli ristillä, -
ja hän kuoli meidän tekemien syntien tähden.
Ja nousi taivaaseen.
Noustuaan taivaaseen Jeesus lähetti Pyhän Hengen.
Pyhä Henki asuu uskovassa kristityssä.
Voimme rohkeasti asennoitua siten,
että kun aamulla heräät, niin "Pyhä Henki, mitä tänään?"
Ja nyt tänään olemme täällä.
Et saa arvioida itseäsi sen mukaan, miltä sinusta saattaa tuntua.
Mielessäsi tiedät, että kun Pyhä Henki on siellä, -
niin sehän on Jumalan voima sinussa. - Kyllä.
Yksin kotona, autossa tai seurakunnassa, kun on tilanteita, -
että voi rukoilla kielillä, niin Pyhä Henki virittää.
Sanoin jo alkuksi, että olet ollut meidän rinnalla 12 vuotta.
Olet ollut rukouspuhelimissa melkein joka kerta -
ja Plus-kanavalla rukouspuhelinpalvelussa, -
jossa ehkä tuskaiset ihmiset ovat soittaneet ja pyytäneet apua.
Haluatko joitakin asioita nostaa sieltä?
Silloin kun alkuun tultiin tähän rukouspuhelimeen, -
ja tultiin tänne studiolle vastaamaan.
Muistan vieläkin sen ensimmäisen kerran, se oli työviikon perjantai.
Kun puhelin soi, ja soi, ja kun puhelimen kiinni, -
niin se oli aika rankka juttu, että ihmisillä on tällaisia asioita.
Puolitoista tuntia pirinää, ja vastaa.
Silloin kirjoitettiin lyhyesti paperille, -
sitten täällä ihmiset rukoili.
Niin tuli se, että ihmisillä on oma hätä oman kehon puolesta.
Niitä oli tosi paljon. Sairautta.
Oli myös mentaalista vaikeutta.
Monenlaista toivottomuutta.
Se sinänsä häkellytti, että miten ihmiset, -
jotka sanoo, että ovat ovat uskossa Jeesukseen, -
on kuitenkin tällaista vaikeutta.
Plussan puolella on, kun on voinut rukoilla. Tosi piristeitä.
Ihmisiä tulee kuitenkin uskoon. Jättävät elämänsä Jeesukselle.
Olet saattanut johdattaa ihmisiä puhelimen kautta uskoon.
Kun TV7 Plus alkoi, -
niin eräänä iltana oli 8 puhelua, 3 viimeistä puolen tunnin sisään.
Jokainen halusi antaa elämänsä Jeesukselle. - Joo.
Tavattoman suuri voimalataus, kun tajuaa, -
että tämä ihminen on tosissaan.
Ja nyt luetaan tämä - oli hyvä, että se oli printattuna -
ja ihminen toistaa perässä. - Joo.
Voi ajatella, että hän siirtyi pimeydestä Jumalan valtakuntaan.
Kolme tällaista peräkkäin - olin aivan lentoon lähdössä.
Tiesit, että Raamattu sanoo, että oli kolmet juhlat taivaassa.
Aamen. Näin on.
Sieltä varmaan jää itselle hyvä mieli. - Kyllä joo.
Sinä jatkat näitä edelleen.
Mutta nyt pyytäisin Seppo sinua sanomaan katsojillemme, -
mitä Henki sydämellesi juuri nyt sinulle antaa. Ole hyvä.
Tää tilanne, kun ite tuli uskoon.
Kun avasin Raamatun, niin Johannes 3:3 lukee: -
"joka ei synny uudesti ylhäältä, ei voi nähdä Jumalan valtakuntaa."
Koin, että miksei kukaan ole tätä mulle sanonut silleen, että tajuan.
Tajuan, että jossain tilanteessa olen sen kuullut, -
mutta ei vaan ole mennyt jakeluun täällä.
Nyt haluan sanoa, että kerta kaikkiaan Sinä siellä, -
joka etsit ja haluat löytää, -
niin tämä on se avain.
Tajua, että tää on Jumalan terveiset Sinulle.
Ota Jeesus vastaan.
Kun luet Raamattua Roomalaiskirje 10:13 muistaakseni, -
siellä lukee niin, -
että "jokainen, joka huutaa avuksi Herran nimeä, pelastuu".
Koska se on "jokainen", niin silloin sä olet siinä mukana.
Vaikka sun tilanne olisi kuinka toivoton, mahdoton.
Niinku mä kerroin 4:stä spitaalisesta miehestä, -
että on pelkästään niitä huonoja vaihtoehtoja elämässä, -
oot uskossa tai ei, vaikka olisit uskossa, -
toteat, että vähään on mahdollisuuksia.
Jumalan Pyhä Henki voi tehdä, ja tekee sinut voimalliseksi.
Kiitos Seppo Hietanen siitä, että olit tässä vieraana, -
ja avasit avaimia uskoontuloon ja myöskin niitä kokemuksia, -
joita sinä olet elämässäsi Jeesuksen matkassa saanut kokea.
Sinulla on vielä monia vuosi edessä päin.
Täällä meidänkin rinnalla kun kuljet, niin on hienoa, -
että saamme tavata ja keskustella, mitä Herra on taas tänään tehnyt -
tai näillä viikoilla.
Olkoon elämäsi siunattu, ja myöskin vaimosi Seija, -
joka myöskin palvelee samalla tavalla TV7:ää.
On ilo olla mukana. Kunnia Jumalalle.
Olet juuri katsonut Isännän pöydässä -ohjelman.
Mikäli tämä ohjelmasarja on koskettanut sinua, -
voit olla tukemassa tämän ohjelmasarjan tuottamista.
Voit soittaa numeroon 0600-10077, -
tai voit lahjoittaa pankkitilille, jonka viitenumero näkyy ruudussa.
Kiitos.
Tekstitys: Ilpo Törnqvist